CELEX: 32022R0524
Language: hu
Date: 2022-01-27 00:00:00
Title: A Bizottság (EU) 2022/524 felhatalmazáson alapuló rendelete (2022. január 27.) az (EU) 2021/577 felhatalmazáson alapuló rendelet állatgyógyászati készítményekre vonatkozó egyes hivatkozásainak helyesbítéséről (EGT-vonatkozású szöveg)

2022.4.4.   
               
               
                  HU
               
               
                  Az Európai Unió Hivatalos Lapja
               
               
                  L 105/1
               
            
         A BIZOTTSÁG (EU) 2022/524 FELHATALMAZÁSON ALAPULÓ RENDELETE
         (2022. január 27.)
         az (EU) 2021/577 felhatalmazáson alapuló rendelet állatgyógyászati készítményekre vonatkozó egyes hivatkozásainak helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az állatgyógyászati készítményekről és a 2001/82/EK irányelv hatályon kívül helyezéséről szóló, 2018. december 11-i (EU) 2019/6 európai parlamenti és tanácsi rendeletre (1) és különösen annak 109. cikke (1) bekezdésére,
         mivel:
         
                     (1)
                  
                  
                     A hiba az (EU) 2021/577 felhatalmazáson alapuló bizottsági rendelet (2) (4) preambulumbekezdésének, I. melléklete 1. pontja a) alpontjának és 2. pontja a) és b) alpontjának, valamint II. melléklete 1. c) pontja ii. alpontjának szövegét érinti, és annak valamennyi nyelvi változatában megjelenik, amelyekben – holott e szöveghelyeknek az állatgyógyászati és az emberi felhasználásra szánt gyógyszerekre egyaránt vonatkozniuk kellene – tévesen az „állatgyógyászati” szó szerepel. Ezért a „gyógyászati készítmény” kifejezést kell használni, amely mindkét terméket magában foglalja.
                  
               
                     (2)
                  
                  
                     Az (EU) 2021/577 felhatalmazáson alapuló rendeletet ezért ennek megfelelően helyesbíteni kell.
                  
               
                     (3)
                  
                  
                     Ezt a rendeletet az (EU) 2021/577 rendelet alkalmazásának kezdőnapjához igazodva 2022. január 28-tól kell alkalmazni.
                  
               
                     (4)
                  
                  
                     Az (EU) 2019/6 rendelet 147. cikkének (5) bekezdésével összhangban a Bizottság konzultált az egyes tagállamok által kijelölt szakértőkkel,
                  
               ELFOGADTA EZT A RENDELETET:
         
            1. cikk
            Az (EU) 2021/577 felhatalmazáson alapuló rendeletet a következőképpen kell helyesbíteni:
            
                        1.
                     
                     
                        Az I. mellékletet a következőképpen kell helyesbíteni:
                        
                                    a)
                                 
                                 
                                    az 1. a) pont helyébe a következő szöveg lép:
                                    
                                                „a)
                                             
                                             
                                                az érintett lófélének az (EU) 2019/6 rendelet 8. cikkének (4) bekezdésében előírt mentesség alapján engedélyezett állatgyógyászati készítménnyel vagy az említett rendelet 112. cikkének (4) bekezdésével összhangban alkalmazott gyógyászati készítménnyel való kezeléséért felelős aláíró állatorvos kapcsolattartási adatai”;
                                             
                                          
                              
                                    b)
                                 
                                 
                                    a 2. pont a) és b) pontja helyébe a következő szöveg lép:
                                    
                                                „a)
                                             
                                             
                                                az (EU) 2019/6 rendelet 115. cikkének (5) bekezdésével összhangban létrehozott jegyzékben szereplő anyagot tartalmazó gyógyászati készítmény beadásáért felelős aláíró állatorvos kapcsolattartási adatai;
                                             
                                          
                                                b)
                                             
                                             
                                                az a) pontban említett gyógyászati készítmény érintett lófélénél történő utolsó alkalmazásának időpontja és helye;”;
                                             
                                          
                              
                  
                        2.
                     
                     
                        A II. melléklet 1. c) pontja ii. alpontjának helyébe a következő szöveg lép:
                        
                                    „ii.
                                 
                                 
                                    az (EU) 2019/6 rendelet 115. cikkének (5) bekezdésével összhangban létrehozott jegyzékben szereplő anyagot tartalmazó gyógyászati készítmény legutóbbi beadása időpontjának feljegyzéséhez és az anyagra vonatkozó részletek megadásához.”
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2022. január 28-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. január 27-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 4., 2019.1.7., 43. o.
         
         
            (2)  A Bizottság (EU) 2021/577 felhatalmazáson alapuló rendelete (2021. január 29.) az (EU) 2019/6 európai parlamenti és tanácsi rendeletnek a 112. cikk (4) bekezdésének és a 115. cikk (5) bekezdésének alkalmazásához szükséges, az említett rendelet 8. cikkének (4) bekezdésében említett, egész élettartamra szóló, egyedi azonosító okmányban feltüntetendő információk tartalma és formátuma tekintetében történő kiegészítéséről (HL L 123., 2021.4.9., 3. o.).